Foto: Index

OMIŠKA policija prijavila je 35-godišnjaka za nametljivo ponašanje. Utvrdili su, naime, da se nametljivo ponašao prema članovima jedne obitelji. Oko ponoći 8. i 11. siječnja obilazio je oko njihove obiteljske kuće, zagledavao se u unutrašnjost te dirao donje rublje koje se nalazilo na sušilu u dvorištu, što je kod ukućana izazvalo strah i uznemirenost.

Policija je prijavu oštećene obitelji zaprimila prije dva dana. Jučer su u postaju doveli osumnjičenog. Državnom odvjetništvu poslali su posebno izvješće kao dopunu zaprimljene kaznene prijave.